**მასწავლებლის პრაქტიკული საქმიანობის შეფასების ინსტრუმენტები**

**მუხლი 1. მიზანი**

მასწავლებლის პრაქტიკული საქმიანობის შეფასების მიზანია მასწავლებლის პრაქტიკული საქმიანობის (პორტფოლიოს) შეფასების საფუძველზე უზრუნველყოს მასწავლებელის შესაბამისი სტატუსის მინიჭება.

**მუხლი 2.** **მასწავლებლის პრაქტიკული საქმიანობის შეფასება**

1. მასწავლებლის პრაქტიკული საქმიანობა ფასდება მასწავლებლის სტანდარტით განსაზღვრული, მისანიჭებელი სტატუსის შესაბამისი კომპეტენციების ფლობის დამადასტურებელი მტკიცებულებებისშეფასებისა და კომისიასთან ზეპირი გასაუბრების საფუძველზე.
2. მასწავლებელი მტკიცებულებებსასახავს პორტფოლიოში, რომელიც განთავსებულია სკოლების მართვის საინფორმაციო სისტემაში, eschool-ის ელექტრონულ სივრცეში.
3. წამყვანი და მენტორი მასწავლებლის სტატუსის მსურველი ვალდებულია, პორტფოლიოში წარმოადგინოს განხორციელებული აქტივობების მტკიცებულებები, რომლებიც ადასტურებს შესაბამისი კომპეტენციების ფლობას შემდეგი სამი მიმართულებით (იხ.დანართი 1).:

ა) სასწავლო პროცესის დაგეგმვა და წარმართვა;

ბ) სკოლის განვითარებაზე ორიენტირებული აქტივობების განხორციელება;

გ) პროფესიული პასუხისმგებლობა (პროფესიული პასუხისმგებლობა გულისხმობს საკუთარი და კოლეგების პროფესიულ განვითარებაზე ზრუნვას, მოსწავლეებთან და/ან მათ მშობლებთან/კანონიერ წარმომადგენლებთან ურთიერთობას).

1. პორტფოლიოში წარმოდგენილი მტკიცებულებები უნდა ადასტურებდეს სტატუსის შესაბამისად კომპეტენციის ფლობას:

* წამყვანი მასწავლებლის სტატუსის მსურველი წამყვანი მასწავლებლისტვის განკუთვნილი კომპოტენციებიდან თითოეული მიმართულების ფარგლებში ატვირთავს შესაბამის მტკიცებულებას/მტკიცებულებებს, რომელიც უკავშირდება ესგ-ს დანერგვასა და სწავლა-სწავლების ხარისხის ამაღლებას.
* მენტორი მასწავლებლობის მსურველი მენტორი მასწავლებლისთვის განკუთვნილი კომპეტენციებიდან თითოეული მიმართულების ფარგლებში ატვირთავს შესაბამის მტკიცებულებას/მტკიცებულებებს, რომელიც უკავშირდება ესგ-ს დანერგვასა და სწავლა-სწავლების ხარისხის ამაღლებას.

1. მასწავლებლის პორტფოლიოში წარმოდგენილი უნდა იყოს სამივე მიმართულებით საქმიანობის დამადასტურებელი, მინიმუმ, ერთი მტკიცებულება მაინც. შესაძლებელია ერთი და იგივე მტკიცებულება რამდენიმე კომპეტენციის ფლობას ადასტურებდეს.
2. პორტფოლიოში უნდა განთავსდეს მოქმედი სტატუსის მოპოვების შემდეგ განხორციელებული აქტივობების დამადასტურებელი მტკიცებულებები.

**მუხლი 3. მასწავლებლის მიმართვა სკოლის დირექტორისთვის პრაქტიკული საქმიანობის შესაფასებლად წინადადების წარდგენის შესახებ**

1. მასწავლებელი უფლებამოსილია მიმართოს სკოლის დირექტორს პრაქტიკული საქმიანობის შეფასების შესახებ მასწავლებელთა პროფესიული განვითარების ეროვნულ ცენტრთან შუამდგომლობის თაობაზე.
2. სტატუსის ცვლილების უფლება აქვს:

**ა)** უფროს/წამყვან მასწავლებელს, რომელსაც ჩაბარებული აქვს წამყვანი/მენტორი მასწავლებლის პროფესიული უნარების გამოცდა.

**ბ)** უფროს მასწავლებელს, რომელმაც უნარების გამოცდაში გადალახა მენტორი მასწავლებლის ზღვარი, შესაფასებლად შეუძლია წარმოადგინოს წამყვანი, ან მენტორი მასწავლებლის პორტფოლიო.

**გ)** დოქტორის აკადემიური ხარისხის მქონე პირებს, რომელთაც უფროსის სტატუსი მოპოვებული აქვთ მინიმუმ 50%-ზე დადასტურებული საგნობრივი კომპეტენციით ან ჩაბარებული აქვს საგნის გამოცდა ან არის ეროვნული სასწავლო გეგმით გათვალისწინებული საგნის/საგნობრივი ჯგუფის დოქტორი.

1. ამ მუხლის მე-2 პუნქტის ,,გ“ ქვეპუნქტით გათვალისწინებულ პირებს დოქტორის ხარისხის მქონე პირს, შესაფასებლად შეუძლია წარმოადგინოს წამყვანი, ან მენტორი მასწავლებლის პორტფოლიო.

**მუხლი 4. სკოლის დირექტორის უფლებამოსილება მასწავლებელის პრაქტიკული საქმიანობის შეფასების შესახებ წინადადების წარდგენასთან დაკავშირებით**

1. სკოლის დირექტორი წერილობით წარადგენს წინადადებას სკოლების მართვის საინფორმაციო სისტემაში (**eschool)**.
2. სკოლის დირექტორი ცენტრს წარუდგენს წინადადებას სტატუსის ცვლილების მსურველი მასწავლებლის შეფასების შესახებ.
3. წარდგინებით სკოლის ხელმძღვანელმა უნდა დაადასტუროს:

ა) მასწავლებლის წვლილი სკოლის/ თემის განვითარების პროცესში;

ბ)მასწავლებლის პროფესიული ეთიკა სასკოლო საზოგადოების წევრებთან (მოსწავლეები, მასწავლებლები, მშობლები) ურთიერთობის პროცესში.

1. წინადადების წარდგენაში გათვალისწინებული უნდა იყოს სასკოლო საზოგადოების აზრი.
2. მასწავლებელი, რომელიც ასწავლის ორ ან მეტ ზოგადსაგანმანათლებლო დაწესებულებაში, მასწავლებლის პრაქტიკული საქმიანობის (პორტფოლიოს) შეფასების მიზნით, აწარმოებს მასწავლებლის პორტფოლიოს, რომელშიც შესაძლებლობა აქვს, წარმოადგინოს იმ ზოგადასაგანმანათლებლო დაწესებულებებში განხორციელებული აქტივობები, რომელშიც ასწავლის ან არსებული სტატუსის მოპოვების შემდეგ ასწავლიდა.
3. იმ შემთხვევაში, თუ მასწავლებელი დასაქმებულია ერთზემეტ ზოგადსაგანმანათლებლო დაწესებულებაში, წინადადებას წარადგენს თითოეული სკოლის დირექტორი.
4. თუ სტატუსის ცვლილების მსურველი მასწავლებელი რომელიმე ზოგადსაგანმანათლებლო დაწესებულებაში დასაქმებულია მოწვეულ/შემცვლელ მასწავლებლად, ის ზოგადსაგანმანათლებლო დაწესებულება არ წარადგენს განაცხადს სტატუსის ცვლილებაზე.
5. აუცილებელია ყველა ზოგადსაგანმანათლებლო დაწესებულების დირექტორმა მასწავლებელი წარადგინოს ერთსა და იმავესტატუსზე, წინააღმდეგ შემთხვევაში წარდგინებაზე დადგინდება ხარვეზი.
6. იმ შემთხვევაში, თუ მასწავლებელს პრაქტიკული საქმიანობის შეფასების მიზნით არ წარადგენს ის ზოგადსაგანმანათლებლო დაწესებულება, რომელშიც ასწავლის, მასწავლებელს უფლება აქვს, ამ ზოგადსაგანმანათლებლო დაწესებულების დირექტორის ქმედების თაობაზე საპრეტენზიო განაცხადით მიმართოს მასწავლებელთა პროფესიული განვითარების ეროვნულ ცენტრს, აღნიშნული ფაქტის დადგომიდან ერთი თვის ვადაში.

**მუხლი 5. მასწავლებლის სტატუსის ცვლილების მიზნით მსურველ მასწავლებელთა მიერ წინადადების წარდგენის ვადა**

1. მასწავლებელთა პროფესიული განვითარების ეროვნული ცენტრის დირექტორის ბრძანებით, განისაზღვრება სტატუსის ცვლილების მსურველ მასწავლებელთა წინადადების წარდგენის ვადა.
2. წარდგენის პერიოდის დასრულებიდან არაუგვიანეს **ერთი თვის ვადაში,** სტატუსის ცვლილების მსურველი თითოეული მასწავლებლისთვის ცენტრი ადგენს შეფასების პერიოდს არაუმეტეს 15 სამუშაო დღისა და მოცემულ **პერიოდს** ასახავს განათლების მართვის ელექტრონულ სისტემაში (**eschool)**.
3. მასწავლებლის პრაქტიკული საქმიანობის (პორტფოლიოს) შეფასებაში მონაწილეობს მასწავლებელთა პროფესიული განვითარების ეროვნული ცენტრის დირექტორის ბრძანებით დამტკიცებული ექსპერტთა ჯგუფი

(მინიმუმ 2 ექსპერტი).

1. მასწავლებლის პრაქტიკული საქმიანობა (პორტფოლიო) ფასდება წინასწარ შემუშავებულ კრიტერიუმებზე დაყრდნობით (იხ.დანართი 2).
2. ექსპერტთა ჯგუფის წევრები წინასწარ შეისწავლიან მასწავლებლის პორტფოლიოს, რის შემდეგაც თავად მასწავლებელი აკეთებს მათ წინაშე პორტფოლიოს პრეზენტაციას.
3. პორტფოლიოს პრეზენტაცია მოხდება ონლაინ ან პირისპირ ფორმატით. პრეზენტაციამდე მინიმუმ 1 სამუშაო დღით ადრე ცენტრი ატყობინებს მასწავლებელს პრეზენტაციის თარიღის შესახებ.

**მუხლი 6. წამყვანი და მენტორი მასწავლებლობის მსურველთათვის საქმიანობის შეფასების მიმართულებები და დონეები**

1. მასწავლებლის საქმიანობის შეფასება ატარებს როგორც განმსაზღვრელ, ასევე, განმავითარებელ ხასიათს. მასწავლებელი თითოეული მიმართულებით ფასდება. შეფასების დონეებია - **შესაბამისი და გასავითარებელი.**
2. სტატუსის **ამაღლების საფუძველს** წარმოადგენს „შესაბამისი“ დონით შეფასებული სამივე მიმართულება (სასწავლო პროცესის დაგეგმვა და წარმართვა; სკოლის განვითარებაზე ორიენტირებული აქტივობების განხორციელება; პროფესიული პასუხისმგებლობა).
3. პროფესიული პასუხისმგებლობის მიმართულებებით, წამყვანი და მენტორი მასწავლებლობის მსურველთათვის კომპეტენციის დადასტურება ხდება პორტფოლიოს შეფასებისა და ექსპერტის/ექსპერტების მიერ ჩატარებული სასკოლო საზოგადოების გამოკითხვის საფუძველზე. სასკოლო საზოგადოების გამოკითხვა მოიცავს:

ა) პირველიდან მე-6 კლასის ჩათვლით მოსწავლეების მშობლების/კანონიერი წარმომადგენლის გამოკითხვას (5-10 მშობელი);

ბ) მე-7-მე-12 კლასის ჩათვლით მოსწავლეების გამოკითხვას (5-10 მოსწავლე) (მშობლის/კანონიერი წარმომადგენლის ნებართვის შემთხვევაში);

გ) ზოგადასაგანამანათლებლო დაწესებულებაში დასაქმებული მინიმუმ 3 მასწავლებლის გამოკითხვა.

1. ამ მუხლის მე-3 პუნქტით გათვალისწინებული პირები შეირჩევა შემთხვევითობის პრინციპით. იმ შემთხვევაში, თუ ამ მუხლის მე-3 პუნქტის ,,ა“ და ,,ბ“ ქვეპუნქტებით გათვალისწინებული პირების რაოდენობა არ აღემატება 5-ს შერჩევა იქნება სრული.
2. იმ შემთხვევაში, თუ მასწავლებლის პორტფოლიოში წარმოდგენილი მტკიცებულებებითა და გასაუბრებით, რომელიმე მიმართულება (სასწავლო პროცესის დაგეგმვა და წარმართვა; სკოლის განვითარებაზე ორიენტირებული აქტივობების განხორციელება; პროფესიული პასუხისმგებლობა.) შეფასდა, როგორც „გასავითარებელი“, მასწავლებელი ფასდება უარყოფითად და ექსპერტთა ჯგუფი გასცემს წერილობით განმავითარებელ უკუკავშირს.
3. ექსპერტთა ჯგუფი მასწავლებლის პრაქტიკული საქმიანობის შეფასების შედეგებს დასკვნის სახით წარადგენს მასწავლებელთა პროფესიული განვითარების ეროვნულ ცენტრში წერილობითი ან მატერიალური სახით ექსპერტთა ჯგუფის წინაშე მასწავლებლის მიერ საკუთარი საქმიანობის წარდგინებიდან არაუგვიანეს ორი კვირისა.
4. მასწავლებლის შეფასება განათლების მართვის ელექტრონულ სისტემაში (**eschool)** აისახებაექსპერტთა ჯგუფის წინაშე მასწავლებლის მიერ საკუთარი საქმიანობის წარდგინებიდან სამი კვირის განმავლობაში. პედაგოგები სტატუსს შეიცვლიან სასწავლო წლის ბოლოს.
5. მასწავლებელს პრაქტიკული საქმიანობის განმეორებით შეფასების მოთხოვნის საშუალება მიეცემა მომდევნო სასწავლო წლიდან, „**გასავითარებელი“** სტატუსით შეფასებული მიმართულებით.

**მუხლი 7. მასწავლებლის პრაქტიკული ნაწილის შეფასების შესახებ დასკვნის გასაჩივრება**

1. მასწავლებელს უფლება აქვს მასწავლებლის პრაქტიკული ნაწილის შეფასების შესახებ დასკვნის თაობაზე საპრეტენზიო განაცხადით მიმართოს მასწავლებელთა პროფესიული განვითარების ეროვნულ ცენტრს, მიღებული შედეგის შესახებ ინფორმაციის მასწავლებლის ელექტრონულ პორტფოლიოში ასახვიდან ერთი თვის ვადაში.
2. საპრეტენზიო განაცხადის ფორმა და წარდგენის ვადები განისაზღვრება მასწავლებელთა პროფესიული განვითარების ეროვნული ცენტრის დირექტორის ინდივიდუალური ადმინისტრაციულ-სამართლებრივი აქტით.

**მუხლი 8. საპრეტენზიო განაცხადის განხილვაზე უფლებამოსილი ორგანო**

1. საპრეტენზიო განაცხადების განხილვის მიზნით, მასწავლებელთა პროფესიული განვითარების ეროვნული ცენტრის დირექტორი ინდივიდუალური ადმინისტრაციულსამართლებრივი აქტით ქმნის საპრეტენზიო კომისიას და ამტკიცებს საპრეტენზიო კომისიის დებულებას.
2. საპრეტენზიო კომისიის შემადგენლობაში არ შეიძლება იყოს პირი, რომელიც მონაწილეობდა მასწავლებლის შეფასებასა და მასწავლებლისათვის ამ სქემით განსაზღვრული სტატუსის მინიჭებასთან დაკავშირებით წინადადების შემუშავებაში.

**მუხლი 9. საპრეტენზიო კომისიის გადაწყვეტილება**

1. საპრეტენზიო კომისია იღებს ერთ-ერთი შემდეგი გადაწყვეტილებას:

ა) საპრეტენზიო განაცხადის დაკმაყოფილებაზე უარის თქმის შესახებ;

ბ) საპრეტენზიო განაცხადის დაკმაყოფილების შესახებ;

გ) საპრეტენზიო განაცხადის ნაწილობრივ დაკმაყოფილების შესახებ.

1. საპრეტენზიო კომისია ამ წესის მე-6 მუხლით გათვალისწინებულ საპრეტენზიო განაცხადთან დაკავშირებით იღებს ამ მუხლის პირველი პუნქტის ,,ა“ - ,,გ“ ქვეპუნქტებით გათვალისწინებულ გადაწყვეტილებას, ხოლო ამ წესის მე-7 მუხლით გათვალისწინებულ საპრეტენზიო განაცხადთან დაკავშირებით იღებს ამ მუხლის პირველი პუნქტის ,,ა“ და ,,ბ“ ქვეპუნქტებით გათვალისწინებულ გადაწყვეტილებას.
2. საპრეტენზიო კომისიის გადაწყვეტილება, მისი მიღებიდან ერთი კვირის ვადაში წარედგინება მასწავლებელთა პროფესიული განვითარების ეროვნული ცენტრის დირექტორს საბოლოო გადაწყვეტილების მისაღებად.

**დანართი N1**

1. **დონე- წამყვანი მასწავლებლის სტატუსის მსურველთათვის**

|  |  |  |  |
| --- | --- | --- | --- |
| **მიმართულება** | **კომპეტენციები** | | |
| **სასწავლო პროცესის დაგეგმვა და წარმართვა** | შეუძლია მოსწავლეთა მიღწევების დიაგნოსტირება, შედეგების ანალიზი და მათი საგნობრივ კურიკულუმში ასახვა; | | **არჩევითი** |
| შეუძლია მოსწავლეთა უნივერსალური და მიზნობრივი საჭიროებების გათვალისწინება დიფერენცირებული სწავლების პრინციპების რეალიზებაში. | | **არჩევითი** |
| **სკოლის/თემის განვითარებაზე ორიენტირებული აქტივობების განხორციელება** | აქვს მკაფიო ხედვა სკოლის/თემის საგანმანათლებლო საჭიროებების დადგენისა და მათი გადაჭრის გზების შესახებ; | | **არჩევითი** |
| შეუძლია, სკოლის/თემის საჭიროებებისა და გამოწვევების საპასუხოდ, მიზნობრივი აქტივობების დაგეგმვა, განხორციელება და შედეგების შეფასება; | | **არჩევითი** |
| **პროფესიული პასუხისმგებლობა** | | საკუთარი პროფესიული გამოცდილების საფუძველზე, შეუძლია კოლეგების მხარდაჭერა მათი პროფესიული საჭიროებების იდენტიფიცირების, განვითარების ღონისძიებების შერჩევისა და განხორციელების პროცესში; | **არჩევითი** |
| იცნობს თანამედროვე პროფესიულ ლიტერატურასა და/ან საგანმანათლებლო კვლევებს და არსებულ ცოდნას იყენებს საკუთარი და კოლეგების პედაგოგიური პრაქტიკის გასაუმჯობესებლად; | **არჩევითი** |
| შეუძლია მოსწავლეებთან თანასწორობაზე დაფუძნებული თანამშრომლობითი ურთიერთობების დამყარება მათი ინდივიდუალური თავისებურებების გათვალისწინებით; | |
| შეუძლია, თითოეული მოსწავლის ინდივიდუალური თავისებურების გათვალისწინებით, ეფექტიანი თანამშრომლობითი ურთიერთობების დამყარება მათ მშობლებთან/კანონიერ წარმომადგენლებთან. | |

1. **დონე - მენტორი მასწავლებლის სტატუსის მსურვლეთათვის**

|  |  |  |
| --- | --- | --- |
| **მიმართულებები** | **კომპეტენციები** | |
| **სასწავლო პროცესის დაგეგმვა და წარმართვა** | შეუძლია მოსწავლეთა მიღწევების დიაგნოსტირება, შედეგების ანალიზი და მათი საგნობრივ კურიკულუმში ასახვა; | **არჩევითი** |
| შეუძლია მოსწავლეთა უნივერსალური და მიზნობრივი საჭიროებების გათვალისწინება დიფერენცირებული სწავლების პრინციპების რეალიზებაში. | **არჩევითი** |
| შეუძლია გრძელვადიანი სასწავლო/მეთოდური მიზნების შესაბამისი სასწავლო/მეთოდური რესურსების შექმნა/განვითარება და გაზიარება. | **სავალდებულო** |
| **სკოლის/თემის განვითარებაზე ორიენტირებული აქტივობების განხორციელება** | შეუძლია წარმატებული საერთაშორისო გამოცდილების გათვალისწინება სკოლის/თემის საჭიროებებისა და გამოწვევების  საპასუხო აქტივობების დაგეგმვა-  განხორციელების პროცესში; | **არჩევითი** |
| შეუძლია საქმიანი და თანამშრომლობითი კონტაქტების დამყარება, საკუთარი სკოლის/თემის ინტერესების წარმოსაჩენად; | **არჩევითი** |
| **პროფესიული პასუხისმგებლობა** | სკოლის დონეზე გამოკვეთილი პროფესიული გამოწვევების საპასუხოდ შეუძლია მასწავლებელთა პროფესიული განვითარების ერთიანი სტრატეგიის შემუშავებისა და დანერგვის პროცესში მონაწილეობა; | **არჩევითი** |
| იცნობს საერთაშორისო პროფესიულ ლიტერატურასა და/ან საერთაშორისო საგანმანათლებლო კვლევებს. არსებულ ცოდნას ნერგავს სკოლის დონეზე და მიღებულ გამოცდილებას აზიარებს რეგიონული/ეროვნული მასშტაბით; | **არჩევითი** |
| შეუძლია მოსწავლეებთან თანასწორობაზე დაფუძნებული თანამშრომლობითი ურთიერთობების დამყარება მათი ინდივიდუალური თავისებურებების გათვალისწინებით; | |
| შეუძლია თითოეული მოსწავლის ინდივიდუალური თავისებურების გათვალისწინებით ეფექტიანი თანამშრომლობითი ურთიერთობების დამყარება მათ მშობლებთან/კანონიერ წარმომადგენლებთან. | |

**დანართი 2**

# შეფასების კრიტერიუმები

**I დონე - წამყვანი მასწავლებლის სტატუსის მსურველთათვის** მიმართულება - **სასწავლო პროცესის დაგეგმვა და მართვა**

|  |  |
| --- | --- |
| **კრიტერიუმი** | **აღწერა** |
| **პირველი კომპეტენცია - არჩევითი** | აპლიკანტის მიერ დეტალურადაა აღწერილი მოსწავლის / მოსწავლეების მიღწევები და საჭიროებები ეროვნული სასწავლო გეგმის შედეგებთან მიმართებით;  ნაჩვენებია ინსტრუმენტები, რომლთა საფუძველზეც მოხდა აღნიშნული საჭიროებების იდენტიფიცირება, დასაბუთებულია მოპოვებული ინფორმაციის სანდოობა და გაანალიზებულია მოპოვებული მონაცემები, გამოტანილია რელევანტური დასკვნები და შედეგების საფუძველზე შეტანილია შესაბამისი ცვლილება/ცვლილებები საგნობრივ კურიკულუმში. |
| **მეორე კომპეტენცია - არჩევითი** | აპლიკანტის მიერ მოსწავლეთა საჭიროებების გაანალიზების შედეგად დაგეგმილი და განხორციელებული აქტივობები/საქმიანობები დეტალურადაა წარმოდგენილი და დასაბუთებულია მათი მიზნობრიობა და კავშირი მოსწავლის საჭიროებებთან და ეროვნული სასწავლო გეგმის მოთხოვნებთან. მიღებული შედეგები შეფასებულია. |

მიმართულება - **სკოლისა განვითარებაზე ორიენტირებული აქტივობების განხორციელება**

|  |  |  |
| --- | --- | --- |
| **კრიტერიუმი** | | **აღწერა** |
| **პირველი კომპეტენცია - არჩევითი** | | აპლიკანტის მიერ დეტალურადაა აღწერილი და არგუმენტირებულად დასაბუთებულია სკოლის/თემის წინაშე არსებული საგანმანათლებლო საჭიროება/საჭიროებები სკოლის განვითარებისთვის; წარმოდგენილია აღნიშნული საჭიროებების იდენტიფიცირების მეთოდები, ინსტრუმენტები და გადაჭრის გზები. |
| **მეორე კომპეტენცია - არჩევითი** |  | აპლიკანტის მიერ სკოლის/თემის საჭიროებების გაანალიზების შედეგად დაგეგმილი და განხორციელებული აქტივობები/საქმიანობები დეტალურადაა წარმოდგენილი . დასაბუთებულია მათი მიზნობრიობა და შეფასებულია განხორციელებული აქტივობების ეფექტიანობა. |

მიმართულება - **პროფესიული პასუხისმგებლობა**

შენიშვნა: პროფესიული პასუხისმგებლობა გულისხმობს საკუთარი და კოლეგების პროფესიულ განვითარებაზე ზრუნვას, მოსწავლეებსა და/ან მათ მშობლებთან/კანონიერ წარმომადგენლებთან თანამშრომლობითი ურთიერთობების დამყარებას.

|  |  |
| --- | --- |
| **კრიტერიუმი** | **აღწერა** |
| **პირველი კომპეტენცია - არჩევითი** | აპლიკანტი ასაბუთებს და აანალიზებს საკუთარი პროფესიული საჭიროებების იდენტიფიცირებისთვის გამოყენებული ინსტრუმენტების ვალიდურობას. აპლიკანტის მიერ გამოკვეთილი პროფესიული საჭიროებები ეფუძნება მოძიებული ინფორმაციის ანალიზს. პროფესიული განვითარების ღონისძიებები პასუხობს გამოვლენილ საჭიროებებს. შეფასებულია განხორციელებული პროფესიული განვითარების ღონისძიებების ეფექტიანობა. საკუთარი პროფესიული განვითარების გამოცდილების საფუძველზე, აპლიკანტი უზიარებს კოლეგებს პროფესიული საჭიროებების იდენტიფიცირების ვალიდურ ინსტრუმენტებს და ეხმარება პროფესიული საჭიროებების სწორად გამოკვეთაში, კონსულტაციას უწევს საჭიროების შესაბამისი პროფესიული განვითარების ღონისძიებების დაგეგმვის, განხორციელებისა და მიღწეული შედეგების შეფასების პროცესში. აპლიკანტის მიერ გაცემული უკუკავშირი აკმაყოფილებს განვითარებაზე ორიენტირებული უკუკავშირის მახასიათებლებს. |

|  |  |
| --- | --- |
| **მეორე კომპეტენცია - არჩევითი** | აპლიკანტის მიერ საკუთარი და კოლეგების პროფესიული განვითარების მიზნით შერჩეული ლიტერატურა და/ან საგანმანათლებლო კვლევები არის თანამედროვე, ინოვაციური და სანდო.  აპლიკანტის პრაქტიკული საქმიანობით დასტურდება დამუშავებული და  გაანალიზებული  ლიტერატურის/კვლევების მიგნებების მიზნობრივი ტრანსფერი მის პედაგოგიურ პრაქტიკაში და შეფასებულია დანერგვის ეფექტიანობა.  აპლიკანტის პრაქტიკული საქმიანობით დასტურდება მიღებული გამოცდილების გაზიარება კოლეგებისთვის და დეტალურადაა აღწერილი და დასაბუთებული, როგორ შეუწყო ხელი სკოლის მასშტაბით აღნიშნული გამოცდილების დანერგვას. |
| **კოლეგებთან, მოსწავლეებთან და/ან მათ მშობლებთან/კანონიერ წარმომადგენლებთან ურთიერთობა - გამოკითხვისთვის** | მასწავლებელს მოსწავლეებსა და/ან მათ მშობლებთან/კანონიერ წარმომადგენლებთან აქვს პიროვნულ თანასწორობასა და თანამშრომლობაზე აგებული ურთიერთობა. მასწავლებელი, თითოეული მოსწავლის საჭირებისა და ინტერესების გათვალისწინებით, ეფექტიანად თანამშრომლობს მშობლებთან/მოსწავლის კანონიერ წარმომადგენლებთან, სისტემატურად აწვდის მათ მოსწავლის განვითარებაზე ორიენტირებულ უკუკავშირს, უზრუნველყოფს მშობელსა და სკოლას შორის ეფექტიანი თანამშრომლობის დამყარებას.  მასწავლებელი კარგად იცნობს ყოველი მოსწავლის პიროვნებას, მის შესაძლებლობებს და ცდილობს, ამის გათვალისწინებით ააგოს მასთან ურთიერთობა (მათ შორის, განსხვავებული კულტურის, სქესისა თუ საჭიროებების მქონე მოსწავლეების) მიმართ. მასწავლებელი მუდმივად ამჟღავნებს მაღალ მოლოდინებს თითოეული მოსწავლის მიმართ.მასწავლებლის მხრიდან წახალისებულია განსხვავებული აზრის გამოხატვა და გამოთქმული მოსაზრების პატივისცემა. სასწავლო გარემო სრულად უწყობსხელს თითოეული მოსწავლის ჩართვას საგანმანათლებლო პროცესში.  მასწავლებელს კოლეგებთან აქვს პიროვნულ თანასწორობასა და თანამშრომლობაზე აგებული ურთიერთობა. აპლიკანტი უზიარებს კოლეგებს პროფესიული საჭიროებების იდენტიფიცირების ვალიდურ ინსტრუმენტებს ან განათლების სფეროში მიმდინარე სიახლეებს/კვლევებს. ეხმარება პროფესიული საჭიროებების სწორად გამოკვეთაში, კონსულტაციას უწევს საჭიროების შესაბამისი პროფესიული განვითარების ღონისძიებების დაგეგმვის, განხორციელებისა და მიღწეული შედეგების შეფასების პროცესში. |

## II დონე - მენტორი მასწავლებლის სტატუსის მსურველთათვის

მიმართულება - **სასწავლო პროცესის დაგეგმვა და მართვა**

|  |  |
| --- | --- |
| **კრიტერიუმი** | **აღწერა** |
| პირველი კომპეტენცია - არჩევითი | აპლიკანტის მიერ დეტალურადაა აღწერილი მოსწავლის / მოსწავლეების მიღწევები და საჭიროებები ეროვნული სასწავლო გეგმის შედეგებთან მიმართებით;  ნაჩვენებია ინსტრუმენტები, რომლთა საფუძველზეც მოხდა აღნიშნული საჭიროებების იდენტიფიცირება, დასაბუთებულია მოპოვებული ინფორმაციის სანდოობა და გაანალიზებულია მოპოვებული მონაცემები, გამოტანილია რელევანტური დასკვნები და შედეგების საფუძველზე შეტანილია შესაბამისი ცვლილება/ცვლილებები საგნობრივ კურიკულუმში. |
| მეორე კომპეტენცია- არჩევითი | აპლიკანტის მიერ მოსწავლეთა საჭიროებების გაანალიზების შედეგად დაგეგმილი და განხორციელებული აქტივობები/საქმიანობები დეტალურადაა წარმოდგენილი და დასაბუთებულია მათი მიზნობრიობა და კავშირი მოსწავლის საჭიროებებთან და ეროვნული სასწავლო გეგმის მოთხოვნებთან. მიღებული შედეგები შეფასებულია. |
| მესამე კომპეტენცია - სავალდებულო | აპლიკანტი ქმნის სასწავლო/მეთოდურ რესურსს, რომელიც ხელს უწყობს მოსწავლეებს გამოკვეთილი სირთულეების გადალახვაში, მოტივაციის ამაღლებასა და ეროვნული სასწავლო გეგმით განსაზღვრული გრძელვანიანი მიზნის მიღწევაში. |

მიმართულება - **სკოლის განვითარებაზე ორიენტირებული აქტივობების განხორციელება**

|  |  |
| --- | --- |
| **კრიტერიუმი** | **აღწერა** |

|  |  |
| --- | --- |
| **პირველი კომპეტენცია - არჩევითი** | სკოლის/თემის საჭიროებების საპასუხოდ განხორციელებულ აქტივობებში  გათვალისწინებულია წარმატებული საერთაშორისო გამოცდილება; აპლიკანტი ასაბუთებს აღნიშნული გამოცდილების გათვალისწინების სარგებელს მიზნის მისაღწევად. |
| **მეორე კომპეტენცია- არჩევითი** | სკოლის/თემის საჭიროებების საპასუხოდ განხორციელებული აქტივობების ფარგლებში, დამყარებულია მიზნობრივი პარტნიორული ურთიერთობები გარე ინსტიტუციებთან. აპლიკანტი ასაბუთებს აღნიშნული პარტნიორობის მნიშვნელობას. |

მიმართულება **- პროფესიული პასუხისმგებლობა** შენიშვნა: პროფესიული პასუხისმგებლობა გულისხმობს საკუთარი და კოლეგების პროფესიულ განვითარებაზე ზრუნვას, მოსწავლეებსა და მათ მშობლებთან/კანონიერ წარმომადგენლებთან თანამშრომლობითი ურთიერთობების დამყარებას (აღნიშნული მიმართულების შეფასდება მოხდება სასკოლო საზოგადოების გამოკითხვით)

|  |  |
| --- | --- |
| **კრიტერიუმი** | **აღწერა** |

|  |  |
| --- | --- |
| პირველი კომპეტენცია - არჩევითი | აპლიკანტი აანალიზებს სკოლის დონეზე გამოკვეთილ, მასწავლებელთა პროფესიული განვითარების საჭიროებებს და გამოყოფს პრიორიტეტულ გასაუმჯობესებელ მიმართულებებს. არსებული რესურსების გათვალისწინებით, მონაწილეობს  მასწავლებელთა პროფესიული განვითარების ერთიანი სტრატეგიის შექმნის, განხორციელებისა და მონიტორინგის პროცესში. |
| **მეორე კომპეტენცია - არჩევითი** | აპლიკანტის მიერ საკუთარი და კოლეგების პროფესიული განვითარების მიზნით შერჩეული ლიტერატურა და/ან საგანმანათლებლო კვლევები არის საერთაშორისო, თანამედროვე, ინოვაციური და სანდო. აპლიკანტის პრაქტიკული საქმიანობით  დასტურდება დამუშავებული და გაანალიზებული ლიტერატურის/კვლევების მიგნებების მიზნობრივი ტრანსფერი მის პედაგოგიურ პრაქტიკაში და შეფასებულია დანერგვის ეფექტიანობა.  აპლიკანტის პრაქტიკული საქმიანობით დასტურდება მიღებული გამოცდილების გაზიარება კოლეგებისთვის და დეტალურადაა აღწერილი და დასაბუთებული, როგორ შეუწყო ხელი სკოლის მასშტაბით აღნიშნული გამოცდილების დანერგვას და რეგიონული/ეროვნული მასშტაბით გაზიარებას. |

|  |  |
| --- | --- |
| კოლეგებთან, მოსწავლეებთან და/ან მათ მშობლებთან/კანონიერ წარმომადგენლებთან ურთიერთობა - ინტერვიურებისთვის | მასწავლებელს მოსწავლეებსა და/ან მათ მშობლებთან/კანონიერ წარმომადგენლებთან აქვს პიროვნულ თანასწორობასა და თანამშრომლობაზე აგებული ურთიერთობა. მასწავლებელი, თითოეული მოსწავლის საჭირებისა და ინტერესების გათვალისწინებით, ეფექტიანად თანამშრომლობს მშობლებთან/მოსწავლის კანონიერ წარმომადგენლებთან, სისტემატურად აწვდის მათ მოსწავლის განვითარებაზე ორიენტირებულ უკუკავშირს, უზრუნველყოფს მშობელსა და სკოლას შორის ეფექტიანი თანამშრომლობის დამყარებას.  მასწავლებელი კარგად იცნობს ყოველი მოსწავლის პიროვნებას, მის შესაძლებლობებს და ცდილობს, ამის გათვალისწინებით ააგოს მასთან ურთიერთობა (მათ შორის, განსხვავებული კულტურის, სქესისა თუ საჭიროებების მქონე მოსწავლეების) მიმართ. მასწავლებელი მუდმივად ამჟღავნებს მაღალ მოლოდინებს თითოეული მოსწავლის მიმართ. მასწავლებლის მხრიდან წახალისებულია განსხვავებული აზრის გამოხატვა და გამოთქმული მოსაზრების პატივისცემა. სასწავლო გარემო სრულად უწყობს ხელს თითოეული მოსწავლის ჩართვას საგანმანათლებლო პროცესში.  მასწავლებელს კოლეგებთან აქვს პიროვნულ თანასწორობასა და თანამშრომლობაზე აგებული ურთიერთობა. მასწავლებელი თანამშრომლობს კოლეგებთან სკოლის ერთიანი პროფესიული განვითარების სტრატეგიის შექმნის, განხორციელებისა და მონიტორინგის მიზნით, ან  უზიარებს კოლეგებს პროფესიული განვითარების მიზნით შერჩეულ საერთაშორისო, თანამედროვე, ინოვაციური და სანდო ლიტერატურას/ საგანმანათლებლო კვლევებს. |